Azuara

Azuara ye un municipio aragonés d'a provincia de Zaragoza situato en a comarca d'o Campo de Belchit.

A suya población ye de 703 habitants (2008), en una superficie de 165,8 km², con una densidat de población de 4,24 hab/km².

 Cheografía 
A localidat d'Azuara ye situata chunto a o río Camaras (afluent d'o río Aguas), on desemboca la val d'Aguilón, a 603 metros d'altaria sobre o livel d'a mar y a una distancia de 16 km de Belchit, a capital d'a suya comarca, y de 62 km d'a ciudat de Zaragoza, a capital d'a suya provincia y d'Aragón.

 Historia 
Bi ha un chacimiento d'epoca romana, La Malena, una villa romana baixo-imperial a on s'han descubierto muitos mosaicos romanos en buen estato de conservación.
Perteneixió a la seixma de Trassierra.

 Toponimia 
En textos medievals s'escribe Azuara, Açuara u Zoara principalment. S'escribe Adzuara en textos teruelanos d'o sieglo XV. Se gosa considerar un toponimo arabe, manimenos as interpretacions no son claras. Una intepretación ye a partir de l'arabe Al-Zuhayra ("a bella", "a polida") y atra a partir d'o etnonimo berber transmeso por l'arabe Zuwara José Angel Sesma Muñoz, Carlos Laliena Corbera y Juan F. Utrilla Utrilla: Agricultura y regadío en Al-Andalus, síntesis y problemas. El ejemplo del río Aguasvivas actas d'o coloquio Historia y Medio Físico, Almería, 9 y 10 de chunio de 1995 / coordinato por Lorenzo Cara Barrionuevo, Antonio Malpica Cuello, 1995, ISBN 84-89685-04-5 , pachinas. 67-84  grupo tribal d'a que encara quedan representants en Libia. A primera hipotesi topeta con a realidat que atros toponimos que derivan d'esta radiz como Zuera han presentau variants con o fonema labiodental /f/ (como Zufera), que ye como en aragonés se puet adaptar a aspirata arabe /Ḥā/, feito que no esdevién ni ha esdeveniu con esta localidat d'o Campo de Belchit. A segunda hipotesi troba refirme en o feito que en a redolada trobamos os toponimos Lagata y Nepza que se remontan a etnonimos berbers Lawata y Nafzawa bien documentaus. Manimenos si os Nafzawa son bien documentaus en fuents medievals en a peninsula no se puet dicir o mesmo d'os Zuwara, por o que si o toponimo "Azuara" se remonta a un etnonimo berber millor podría estar relacionau con un grupo tribal berber mes numeroso dito Zuwaga.

En Azuara bi ha muitos microtoponimos referents a filadas, navallos, planos y planas:
Filadas: Filada de La Florida, Filada Gibe, Filada Moliner, Filada del Nano, Filada de la Peña, Filada de Pina, Filada de la Zarza, Filada de la Huerta.
Planos y planas: El Plano, El Plano Alto, El Plano Bajo, Plana Antón, Plano Vald, Plana de Varanda, Plana Herrero, Plana Escribano, Plana La Higuera, Plana Cabrero, Plana La Cordera, Plana Cuartel, Planas de Lis, Plana Lucia, Planas de la Magadalena / Planas de la Magdalena, Plana Malena, Plana Martinico, Plana Mazas, Plano Mazas, Plano Mitad, Plana Portugues, Plana Pozalero, Plana Rana Mari, El Plano de Samper, Plana Zarra. 
Navallos: Navallo de los Panetes, Navallo Piedra, Navallo de la Reina, Navallo Royo, Cien Navallos.

A part d'estos microtoponimos tamién tienen component aragonés muitos atros mes: Almendrera, Azagaderos, Acequia del Plano, Acequia Plano Alto, Acequia Plano Bajo, La Audenza, El Bolar, Val de Bernal, Valdeferrera, Valillo Planas de Liz, Val de Chin, Valcalién, Val de Loren, Balsa de Mosén Serón, Barranco de Barcalién, Barranco de la Filada de la Peña, Barranco de Gorgo, Barranco de La Canal, Barranco de la Canal del Molino, Barranco de Castifollé, Barranco Navallo de Piedra, Barranco del Plano, Barranco Plana Escriba, Varello de la Raimunda, Varcalién, Fuente del Callizo, Fondegaz / Fuandegaz / Fuendegaz / Fandegaz, Forcallo, El Gorgo, Juan de La Olivera, Juan Seca, Cabezo de Mosén Serón, Cabezo Royo, Cabochico, Casa de las Garrollas, La Colocha, Corral de Varcalién, Corral de Cados, Corral delos Chunzares, Corral del Melguizo, Corral Plano Alto, Corral del Plano Mitad, Corral del Saso, Corral de Cien Navallas / Corral de Cien Navallos, Corral de Tieda, Las Costeras, El Cuartal, La Malena, Melguizo, Peña Roya, La Pereruela, Portillada, Poyud, Puntal Mont, La Roya, Royales, El Saso, Las Tablas de Plano Mitad, El Toscar, El Chardin / El Chardil, Los Chunzares, La Coma, Las Ribas.

Beluns d'estos microtoponimos son aragonesismos foneticos (El Chardín, Chunzares, Fuendegaz / Fondegaz, Forcallo, Peña Roya, Poyud, Puntal Mont, La Roya, Royales, Corral de Tieda, Valdechin, Valdeferrera, Valdelorén, Varcalién, Varello/Valillo), belatros son aragonesismos lexicos (Bolar, Cados, Callizo, La Coma, El Gorgo, Melguizo, Las Ribas, El Saso, El Toscar), u parolas que conservan o chenero orichinal aragonés u un sufixo orichinal en aragonés (Almendrera, La Canal, Las Costeras, Pereruela, Poyud).

 Demografía 

 Administración 
 Reparto de concellers 
Eleccions municipals Resultatos electorals oficials d'o Ministerio de l'Interior Partiu 1979 1983 1987 1991 1995 1999 2003 2007 2011 2015 Partido de los Socialistas de Aragón - 4 4 4 3 3 5 5 5 3 Partido Popular - 3 - 3 3 4 2 2 2 3 Partido Aragonés - - 3 0 - 0 0 0 0 1 Partido Comunista de España / Izquierda Unida 2 - - - 1 0 0 0 - - Unión de Centro Democrático 7 - - - - - - - - - Total 7 7 7 7 7 7 7 7 7 7

 Alcaldes 
 Lista d'alcaldes Lechislatura Nombre Partiu politico1979–1983 Gracia Laporta, Antonio UCD1983–1987 Serrano Anson, Santiago PSOE1987–1991 Serrano Anson, Santiago PSOE1991–1995 Serrano Anson, Santiago PSOE1995–1999 Corzan Tomas, Jose Mª PP1999–2003 Corzan Tomas, Jose Mª PP2003–2007  2007–2011 Joaquín Ignacio Alconchel Fleta  Partido de los Socialistas de Aragón2011–2015 Joaquín Ignacio Alconchel Fleta  Partido de los Socialistas de Aragón2015–2019  2019–2023  2023–2027 Joaquin Ignacio Alconchel Fleta  Consulta el listado de alcaldes que han sido proclamados en Aragón en Heraldo de Aragón PSOE

 Molimentos 
A ilesia de Nuestra Sinyora d'a Piedat, protechita legalment dende 2001 con a suya declaración como Bien d'Intrés Cultural. Texto en o BOA d'a declaración d'a ilesia de Nuestra Sinyora d'a Piedat d'Azuara como Bien d'Intrés Cultural. Ye una ilesia construita en estilo mudéchar en a segunda mitat d'o sieglo XIV, encara que muit esviellata en o sieglo XVIII en estilo barroco. Se tracta d'un edificio de ladriello con nomás que una sola nau dividida en dos trampos con capiellas laterals. Iglesia de Nuestra Señora de la Piedad de Azuara en o sitio web d'o Sistema de Información del Patrimonio Cultural Aragonés.

 Personalidaz naixitas d'Azuara 
Categoría principal: Naixitos d'Azuara.

 Fiestas 
 Sant Chusé, 19 de marzo.
 Virchen d'a Piedat, 8-11 de setiembre.
 Sant Nicolau de Bari, 6 d'aviento.

 Vinclos externos 

www.Azuara.org
Base de datos sobre Toponimia d'Azuara

 Referencias 

*